User:26tweisberg/sandbox

משתנה תלוי ומשתנה בלתי תלוי

משתנה תלוי ומשתנה בלתי תלוי הם מושגים המתייחסים לשאלת מחקר במחקר אמפירי/כמותי.

כאמור, במחקר כמותי בוחנים את קשרי הגומלין בין שני גורמים/משתנים. גורם או משתנה הוא מאפיין שבאמצעותו אפשר להבדיל בין פרטים בחברה מסויימת. הוא חד משמעי. בכל הסבר מדעי יש גורם / משתנה מסביר וגורם / משתנה מוסבר.

כדי לבחון את השפעת משתנה אחד על המשתנה השני, נזהה את המשתנה שאת השפעתו אנו רוצים לבדוק, נקרא לו משתנה בלתי תלוי, זהו המשתנה המוסבר. במחקר נבדוק באמצעים שונים כיצד הוא משפיע על המשתנה השני. את המשתנה השני נכנה משתנה תלוי, כי הוא תלוי במשתנה הראשון, זהו המשתנה המסביר שתלוי במצבו של המשתנה הבלתי תלוי.

הגדרה משתנה בלתי תלוי : זהו המשתנה המוסבר משתנה תלוי : זהו המשתנה המסביר שתלוי במצבו של המשתנה הבלתי תלוי.

לדוגמא: שאלת מחקר : מהי השפעת התלבושת האחידה על הדימוי העצמי ? משתנה בלתי תלוי : תלבושת אחידה משתנה תלוי : דימוי עצמי

בכל מחקר, שמטרתו לבחון הסבר מסוים, המשתנה הבלתי תלוי הוא ההסבר המשוער לערכים המתקבלים במשתנה התלוי, וערכי המשתנה התלוי הם התוצאה המוסברת המשוערת של המחקר או הניסוי.

בדוגמא שלעיל, אנו משערים שקיומה/אי קיומה של תלבושת אחידה עשויה להסביר ולהשפיע על הדימוי העצמי. כלומר, המשתנה הבלתי תלוי הוא המשתנה שעל פי ערכיו מנסים לנבא את ערכי המשתנה התלוי. למשל, מנסים לנבא על פי המשכל את ההישגים בבית הספר. המשכל הוא המשתנה הבלתי תלוי והמסביר ורמת ההישגים היא המשתנה התלוי והמוסבר.

כדי להבין זאת טוב יותר, נעקוב אחר דוגמא אותה הבאנו בשיעור הקודם: שאלת המחקר:

מהי השפעת קומת המגורים על מצב הרוח ?

מחקר זה נובע מהתבוננות במצבי רוח שונים ומורכבים אצל בני-אדם וניסיון לבחון את הגורמים המשפיעים עליו. אחת ההשערות של החוקרים היו שאולי קומת המגורים משפיעה על מצב הרוח.

לשאלה זו שני משתנים: קומת המגורים מצב הרוח אנו רוצים לבדוק את השפעת משתנה מס' 1 על משתנה מס' 2. משתנה מס' 1 : הוא המשתנה הבלתי תלוי (שעשוי להסביר את המשתנה השני) משתנה מס' 2 : הוא המשתנה התלוי נבדוק זאת באופן הבא: נבחר דיירים בעלי מאפייני אישיות, משפחה ומצב כלכלי דומים המתגוררים בקומה ראשונה, בקומה שניה, בקומה שלישית, בקומה רביעית, בקומה חמישית, בקומה שישית וכו'

כלומר, עבור דיירים מכל קומה נבחן את מצב הרוח שלהם, דיירים אלו נבדלים זה מזה רק בקומת המגורים, המשתנה הבלתי תלוי נבדק עבור ערכים שונים (במקרה זה 1-6). ולאחר מכן באמצעות כלים סטטיסטיים נבחן את ההבדלים במצב הרוח והשפעת הקומה עליו.

המחקר בעצם מורכב מכעין תתי שאלות: מה השפעת מגורים בקומה ראשונה על מצב הרוח ? מה השפעת מגורים בקומה שניה על מצב הרוח ? וכו' ההשוואה בין הנתונים שיתקבלו, יתנו מענה לשאלת המחקר. שימו לב, המשתנה הבלתי תלוי, בעת המחקר, משנה את ערכו, כדי לבחון כיצד בכל ערך הוא מוסבר על ידי המשתנה התלוי.

מה נעשה במחקר בו אנו רוצים לבחון קשרי גומלין בין יותר משני משתנים (גורמים) ?

במקרה זה נבטל את השפעתו של גורם אחד ורק לאחר שהגענו למסקנות נבחן את השני.

אם נתייחס לשאלה שלעיל, מהי השפעת קומת המגורים ומספר הילדים על מצב הרוח ? אזי נבדוק השפעת קומת המגורים על מצב הרוח, בתחילה אצל משפחות המונות שני ילדים, אח"כ על אלו המונות שלושה ילדים וכו'. ואז נבצע השואה באמצעים סטטיסטיים.

הקביעה אם משתנה כלשהו הוא תלוי או בלתי תלוי אינה תלויה בתכונותיו של המשתנה עצמו : משקל, גובה וכו' אלא נובעת ממטרת המחקר.

לדוגמא: לפניך שני מחקרים בהם ציוני הבגרות מהווים משתנה במחקר.

מחקר א': במטרה לגלות את הגורמים להצלחה במכללה, בדקו את ממוצע ציוני הבגרות, ממוצע ציונים במבחן פסיכומטרי, ממוצע הציונים במבחני הכניסה לאוניברסיטה, וציון הגמר של התואר הראשון. נתונים אלו נאספו ממדגם גדול של סטודנטיות, שסיימו לימודיהם לתואר ראשון.

ממוצע ציוני הבגרות - משתנה בלתי תלוי. באמצעותו יוסברו הישגי הסטודנטית במכללה

מחקר ב': כדי להעלות את ממוצע ציוני הבגרות של תלמידי בית הספר "הצלחה", החליט המנהל לחקור את הקשר שבין ציוני הבגרות לבין מגמת הלימוד, מידת הנעתו של התלמיד ללמוד ואיכות ההוראה..

ממוצע ציוני הבגרות - משתנה תלוי. הוא יוסבר (כנראה) באמצעות הגורמים : מגמת הלימוד, מידת הנעתו של התלמיד ללמוד ואיכות ההוראה.

(כמובן שבכל אחד ממחקרים יופרדו הגורמים כנדרש)